OpenLLM-France/wikimedia huggingface dataset:
# Resolució 1956 del Consell de Seguretat de les Nacions Unides

La Resolució 1956 del Consell de Seguretat de les Nacions Unides fou adoptada per unanimitat el 15 de desembre de 2010. Després del reconeixement d'esdeveniments positius a l'Iraq des de l'aprovació de la Resolució 661 (1990), el Consell va rescindir els acords supervisats de l'ONU per al Fons de Desenvolupament per a l'Iraq amb efecte a partir del 30 de juny de 2011.
La resolució 1956, juntament amb les resolucions 1957 (2010) i 1958 (2010), van acabar amb algunes restriccions importants a Iraq. No obstant això, es va demanar que Iraq resolgués les disputes que mantenia amb Kuwait. La reunió d'alt nivell va ser presidida pel vicepresident dels Estats Units Joe Biden.

## Resolució
### Observacions

El Consell de Seguretat va començar acollint amb beneplàcit la carta del primer ministre de l'Iraq, Nouri al-Maliki, que va reafirmar el compromís del govern iraquià de no demanar noves ampliacions de disposicions per al Fons de Desenvolupament per a l'Iraq, i que els ingressos procedents del petroli s'utilitzarien de manera justa. Va recordar el paper important del Fons de Desenvolupament i el Consell Internacional d'Assessorament i Seguiment.

### Actes

Actuant en virtut del Capítol VII de la Carta de les Nacions Unides, el Consell va decidir rescindir els acords establerts a la Resolució 1483 (2003) per a dipositar el producte de les exportacions de petroli, els productes derivats del petroli i el gas natural en el Fons de Desenvolupament per a l'Iraq i el seu seguiment per la Junta Internacional d'Assessorament i Seguiment, el 30 de juny de 2011. Després d'aquesta data, els acords no serien aplicables i el 5 per cent dels ingressos serien dipositats en el Fons de Compensació establert a la resolució 687 (1991).(1991).
La resolució va demanar al govern iraquià que treballés amb el Secretari General de les Nacions Unides cap a un mecanisme del posterior al Fons de Desenvolupament, amb una transferència completa dels seus fons al compte successor del govern abans del 30 de juny de 2011 Es va encarregar al Secretari General que proporcionés informes cada sis mesos sobre el progrés.

## Referències

* ↑ «Security Council takes action to end Iraq sanctions, terminate Oil-for-Food Programme as members recognise 'major changes' since 1990». United Nations, 15-12-2010.
* 1 2 MacFarquhar, Neil «Security Council Removes Restrictions on Iraq». The New York Times, 15-12-2010.
* ↑ «UN lifts sanctions against Iraq». BBC News, 15-12-2010.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)

## Enllaços externs

* PDF Text de la Resolució a UN.org
# Żmigród

Żmigród és una ciutat de Polònia. Es troba al sud-oest del país, al voivodat de Baixa Silèsia. Fins al 1945 pertanyia a Alemanya, i s'anomenava Trachenberg.
Es troba aproximadament a 22 km al nord-oest de Trzebnica i a 40 km al nord de la capital del voivodat, Wrocław,
# Lluís Puig i Matas

Lluís Puig i Matas (Terrassa, 1900 - 1971) va ser un músic, compositor, professor, actor i director egarenc.
Nasqué a Terrassa el 26 de Febrer de 1900 i, després d'un llarg període de seminarista, deixà els estudis eclesiàstics per a incorporar-se plenament a les activitats religioses i culturals de la ciutat de Terrassa.
Fou un artista polifacètic i referent en molts camps dins del municipi exercint càrrecs com professor de filosofia i llatí a diverses escoles, liturgista i publicista catòlic, membre i solista de la Capella de Música de la catedral-basílica de Sant Pere, actor de teatre recurrent a l'Associació Centre Cultural El Social de Terrassa, redactor del Diari de Terrassa i El Matí de Barcelona així com crític musical en mitjans de comunicació locals. Per a compaginar l'extensa vida cultural diürna hagué de trobar en les hores nocturnes un espai on poder crear continguts requerits pel mateix dia següent com columnes o articles. També treballà de comptable en una important empresa industrial.
El rol més destacat de Lluís fou el de director de cant gregorià a l'Schola Cantorum de la Sagrada Familia i de la parròquia de la Santa Creu de Barcelona.
Poc temps després que el Concili Vaticà II tanqués bona part de les escoles on s'ensenyava cant gregorià, caigué malalt víctima d'una llarga i dolorosa malaltia.
Traspassà el 18 de maig del 1971.
Darrerament s'obrí un carrer a Terrassa amb el seu nom paral·lel al del carrer Francesc Oller.

## Bibliografia

* Freixas i Vivó, Josep. Musiquer Terrassenc. Novembre 2011. Catalunya: Fundació Torre del Palau, Novembre de 2011, p. 299. ISBN 978-84-939105-1-8.
# Teatro Apolo (Miranda de Ebro)

El Teatro Apolo o també Teatro Salón Apolo és el principal teatre de la ciutat de Miranda de Ebro, (Burgos). Éstà situat en el centre de la ciutat vella, al costat de l'església de Santa Maria. Va ser inaugurat el 1921 i el seu estat actual, tancat i en ruïnes des de 1960.

## Enllaços externs

* Notícia sobre la rehabilitació del Teatro Apolo de Miranda de Ebro
# Estació de Mataró Centre

L'estació de Mataró Centre és un projecte d'estació de rodalies de Catalunya de la futura R9, la Línia Orbital Ferroviària. Actualment està en estudi, i estarà equipada amb ascensors i escales mecàniques.
La línia orbital també és coneguda com a quart cinturó ferroviari i connectarà Vilanova i la Geltrú amb Mataró mitjançant una paràbola de 119 quilòmetres que passarà per Granollers, Sabadell, Terrassa, Martorell i Vilafranca del Penedès. En alguns trams aprofitarà vies ja existents, que en l'actualitat opera la companyia Renfe i s'hauran de construir 68 km de vies, dels quals 46 km seran en túnel, i 25 noves estacions, dins de la qual s'inclou la de Mataró Centre.

## Referències

* ↑ Mercadé, Paula «La línia orbital ferroviària, en mans de l'Estat». El Punt (Barcelona), 15-04-2010, pàg. 2.
* 1 2 La Vanguardia. Grans obres de progrés per a Catalunya, 26 octubre 2008, p. 148 (Especials la Vanguardia).

## Vegeu també

Mapa sinòptic de la línia orbital ferroviària (en projecte) :
* Llista d'estacions d'Adif a Catalunya
* Xarxa ferroviària de Catalunya
# Prepelau

Prepelau (en llatí Prepelaus, en grec antic Πρεπέλαος) fou un general de Cassandre de Macedònia que va viure al segle iv aC.
Se'l menciona per primera vegada l'any 315 aC quan Cassandre el va enviar en missió secreta a Alexandre Polispercó al que va aconseguir separar del bàndol d'Antígon el Borni i unir-lo al seu, segons Diodor de Sicília. Després va dirigir un exèrcit enviat en suport d'Asandre de Cària i va cooperar amb aquest general contra Ptolemeu, nebot d'Antígon.
Desapareix per uns anys fins al 303 aC quan governava la important fortalesa de Corint amb un fort contingent, però no va poder impedir la conquesta per part de Demetri Poliorcetes, i es va salvar per una ràpida fugida.
Al començament de l'estiu del 302 aC Cassandre el va enviar al front d'un exèrcit per cooperar amb Lisímac de Tràcia, i amb aquestes forces va obtenir diverses victòries brillants, conquerint Adramyttium, Efes i Sardes, i dominant tota l'Eòlia i la Jònia; però als pocs mesos Demetri Poliorcetes va recuperar gran part d'aquests territoris, abans del final de la tardor.
Ja no torna a ser esmentat.

## Referències

* ↑ Prepelaus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 522
# Elia Garci-Lara Catalá

Elia Garci-Lara Catalá (València) va ser una inventora espanyola. En 1890, va dissenyar i patentar una llavadora mecànica, el procés de la qual constava de diverses etapes, amb la patent n. 10711, i que podria considerar-se com a la primera rentadora de la Història. Es tractava d'un sistema integral de rentat o dispositiu multifunció que permetia fer totes les fases del rentat fins al doblegat de la roba, cosa que suposava una millora del procés de rentat manual. Tot i patentar l'invent, aquest mai no es va arribar a comercialitzar.
Es tractava d'un dispositiu compost per diverses màquines que permetia classificar la roba, realitzar un rentat preparatori, una bugada mitjançant saponificació amb lleixiu, un rentat amb sabó, aclarit, escorregut mitjançant un hidroextractor centrífug, l'assecat a l'aire lliure o mitjançant aire calent d'una estufa, el planxat, premsat i plegat de la roba.

## Referències

* 1 2 «…La Innovación con sello femenino… - Patentes y Marcas» (en espanyol europeu), 05-03-2015. [Consulta: 7 desembre 2022].
* ↑ «España es el cuarto país con más inventoras de Europa: repasamos históricas inventoras y sus llamativos inventos» (en castellà). www.lasexta.com, 16-11-2022. [Consulta: 7 desembre 2022].
* ↑ «Mujeres, inventoras y desconocidas» (en castellà). andaluciainformacion.es. [Consulta: 7 desembre 2022].
* ↑ «7 inventos españoles ideados por mujeres». www.doiser.com. [Consulta: 7 desembre 2022].
* ↑ «Ocho inventoras españolas que han transformado nuestras v...» (en castellà). Mundo Geo. [Consulta: 7 desembre 2022].
* ↑ Caballero, Lucía. «Las primeras mujeres españolas que lograron patentar sus inventos» (en castellà). elDiario.es, 25-01-2017. [Consulta: 7 desembre 2022].
* ↑ «InnovaSpain | El escaparate de la innovación española». hemeroteca.innovaspain.com. [Consulta: 7 desembre 2022].
# John Minsheu

John Minsheu (o Minshew) (1560–1627) fou un lingüista i lexicògraf anglès.

## Biografia

Va néixer i va morir a Londres. Poc és sabut sobre la seva vida. Va publicar alguns dels diccionaris i gramàtiques més primerencs de la llengua castellana per a parlants d'anglès. La seva obra més important és el Ductor in linguas (Guia de llengües), un diccionari d'onze llengües. Amb el seu Ductor in linguas fou també un dels primers inventors coneguts de l'ús de la subscripció com a mètode de finançar la publicació d'un llibre.
També va expandir el diccionari espanyol de Richard Percivale.

## Obres

* Joyful Newes out of the Newe Founde Worlde (1577)
* Spanish Grammar (1599)
* Dictionarie in Spanish and English (1599 & 1623), an augmented version of Bibliotheca Hispanica (1591) by Richard Percyvall (1993 reimpressió: ISBN 3-89131-066-8)
* Pleasant and Delightfull Dialogues in Spanish and English (1599)
* Ductor in linguas (La Guia de Llengües) (1617) (que inclou el Vocabularium Hispanicolatinum et Anglicum copiossissimum (A Most Copious Spanish Dictionarie with Latine and English)

## Referències

* ↑ Jürgen Schäfer, pp. 23.
* ↑ Franklin B. Williams jr., "Scholarly publication in Shakespeare's Day: A leading case" pp. 755-773 in: James G. MacManaway et al. (eds.
* ↑ A Spanish Dictionary

## Fonts

* Jürgen Schäfer, John Minsheu: Scholar or Charlatan?, a Renaissance Quarterly, Vol. 26, No. 1 (Spring, 1973), pp. 23–35.
* GIGA Quotes
* Some Notes on the Life and Work of John Minsheu (1560–1627)* , Vivian Salmon, London Arxivat 2006-01-07 a Wayback Machine. (PDF)

## Enllaços externs

* Versió en línia del diccionari Spanish-English de John Minsheu, al King's College, Londres
# Natrofosfat

El natrofosfat és un mineral de la classe dels fosfats. Rep el seu nom de la seva composició química.

## Característiques

El natrofosfat és un fosfat de fórmula química Na₇(PO₄)₂F·19H₂O. Cristal·litza en el sistema isomètric. La seva duresa a l'escala de Mohs és 2,5. Es descompon pParcialment en una pols blanca que es troba exposada a l'aire, i es dissol en H₂O.
Segons la classificació de Nickel-Strunz, el natrofosfat pertany a «08.DN - Fosfats, etc, només amb cations de mida gran» juntament amb els següents minerals: isoclasita, lermontovita, urphoïta i vyacheslavita.

## Formació i jaciments

Va ser descoberta l'any 1972 al mont Yukspor, al massís de Khibini, a l'óblast de Múrmansk (Districte Federal del Nord-oest, Rússia). També ha estat descrita a la pedrera Poudrette (Mont Saint-Hilaire, Québec), al dipòsit d'urani de Kvanefjeld, al complex intrusiu d'Ilímaussaq (Kujalleq, Groenlàndia), a les pedreres d'Aris (Regió de Khomas, Namíbia) i al massís de Lovozero (Rússia).

## Referències

* ↑ «Natrophosphate» (en anglès). Mindat. [Consulta: 17 setembre 2016].
# Lluís Pujol i Codina

Lluís Pujol i Codina (Castellbell i el Vilar, 25 de maig de 1947) és un exfutbolista català dels anys 1960 i 1970 i posteriorment entrenador de futbol. Va ser internacional amb la selecció catalana i amb la selecció espanyola.

## Trajectòria esportiva

Després de jugar a diversos clubs de la comarca (La Bauma, Sant Vicenç, Poble Nou) jugà al futbol base del CE Manresa, des d'on passà al planter del FC Barcelona. El 1965 debutà amb el CD Comtal primer i el primer equip del FC Barcelona després, quan tenia 17 anys. Durant les primeres tres temporades al Barça només disputà deu partits de lliga, en els quals marcà cinc gols. La temporada 1968-69 fou cedit al Centre d'Esports Sabadell, on realitzà una gran temporada. Disputà 29 partits de lliga i marcà 8 gols, i el club assolí la seva millor classificació històrica a la lliga espanyola, una quarta posició. Retornà al Barcelona on jugà irregularment, destacant la temporada 1970-71 en la qual disputà 25 partits de lliga. Al club guanyà dues Copes i una Copa de Fires. En aquesta darrera competició fou decisiu, ja que marcà tres gols en el partit de tornada de la final que enfrontà el Barcelona amb el Saragossa.
La temporada 1973-74 fitxà pel CE Castelló, on no jugà molts partits i a més el club acabà perdent la categoria. Acabà la seva carrera a la UE Sant Andreu.
El 15 d'octubre de 1969 jugà amb la selecció d'Espanya un partit de classificació per al Mundial de 1970 enfront Finlàndia a La Línea de la Concepción. També disputà dos partits amb la selecció catalana de futbol. El primer fou un partit benèfic el dia 8 de desembre de 1966 al Camp Nou enfront una selecció internacional que acabà amb empat a tres gols. El segon fou el 6 de novembre de 1968 enfront l'Atlante mexicà amb triomf per 2 gols a 0, un d'ells marcat per Pujol.
Al voltant dels anys 1980 fou entrenador de diversos equips catalans. Entrenà el FC Barcelona Atlètic amb el qual perdé la categoria a Segona Divisió el 1988-89. També dirigí el CE Sabadell i el Joventut Mollerussa.

## Palmarès
### FC Barcelona

* Copa de les Ciutats en Fires: 1965-66
* Finalíssima de la Copa de les Ciutats en Fires: 1971
* Copa d'Espanya: 1967-68, 1970-71

## Referències

* 1 2 Mundo Deportivo, 3 de desembre de 1993, Pujol, una leyenda ...
* ↑ Antoni Closa, Jaume Rius. Selecció Catalana de Futbol: nou dècades d'història. Any 1999. Editorial Jaume Rius. ISBN 8492294434
* ↑ «Luis Pujol». Mundo Deportivo, 08-04-1961. [Consulta: 9 gener 2017].
* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Mundo Deportivo, 24 agost de 1974, Pujol se enfundó...
* ↑ Mundo Deportivo, 9 desembre de 1966, Éxito rotundo...
* ↑ Mundo Deportivo, 26 agost de 1987, Barcelona Atlètic

## Enllaços externs

* Perfil a BDFutbol
* Perfil a BDFutbol (entrenador)
* Selecció espanyola Arxivat 2012-05-16 a Wayback Machine.
* Perfil
* Perfil a national-football-teams
# Layayda

Layayda (àrab: لعيايدة, Laʿyāyda; amazic estàndard marroquí: ⵍⵄⵢⴰⵢⴷⴰ, Lℇyayda) és un arrondissement del municipi de Salé, de la prefectura de Salé, a la regió de Rabat-Salé-Kenitra, al Marroc. Segons el cens de 2014 tenia una població total de 153.361 persones. La seva població havia augmentat de 83.777 habitants en 1994 a 118.233 en 2004.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Kumamoto

La ciutat de Kumamoto (熊本市, Kumamoto-shi) és la capital de la prefectura de Kumamoto a l'illa de Kyushu, al Japó.
Fou una antiga ciutat feudal. Actualment és un centre de serveis de les aglomeracions litorals. La indústria hi és poc desenvolupada: té una filatura, una fàbrica de cautxú i una de maquinària agrícola. A més a més és un centre de pelegrinatge budista i també d'estudis superiors de medicina.

## Referències

* ↑ «Kumamoto». Gran Enciclopèdia Catalana. Barcelona: Grup Enciclopèdia Catalana.
# Natrofarmacoalumita

La natrofarmacoalumita és un mineral de la classe dels fosfats, que pertany al grup de la farmacoalumita. Rep el nom per la seva relació amb aquest grup, i per la dominància dels cations de sodi i alumini.

## Característiques

La natrofarmacoalumita és un fosfat de fórmula química NaAl₄(AsO₄)₃(OH)₄·4H₂O. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema isomètric.
Segons la classificació de Nickel-Strunz, la natrofarmacoalumita pertany a «08.DK - Fosfats, etc, amb cations de mida mitjana i gran, (OH, etc.):RO₄ > 1:1 i < 2:1» juntament amb els següents minerals: richelsdorfita, bariofarmacosiderita, farmacosiderita, natrofarmacosiderita, hidroniofarmacosiderita, farmacoalumita, bariofarmacoalumita, burangaïta, dufrenita, natrodufrenita, matioliïta, gayita, kidwel·lita, bleasdaleïta, matulaïta i krasnovita.

## Formació i jaciments

Va ser descoberta a la mina María Josefa, situada a la localitat de Rodalquilar, al municipi de Níjar, dins la província d'Almeria (Andalusia, Espanya). També ha estat descrita a Kamariza, a la regió d'Àtica (Grècia), i a la mina Torrecillas, a Salar Grande (regió de Tarapacá, Xile). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Natropharmacoalumite» (en anglès). Mindat. [Consulta: 30 novembre 2019].
# Xot de l'illa de Pemba

El xot de l'illa de Pemba (Otus pembaensis) és una espècie d'ocell de la família dels estrígids (Strigidae). Habita els boscos de l'illa de Pemba, propera a la costa nord de Tanzània. El seu estat de conservació es considera de vulnerable.

## Referències

* ↑ «Xot de l'illa de Pemba». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 256. ISBN 978-84-16728-37-4.
* ↑ BirdLife International. «Pemba Scops-owl. Otus pembaensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2023].
# Museu Nacional d'Antropologia d'Espanya

Aquest museu va ser el primer museu dedicat a aquesta ciència a Espanya. Està situat a Madrid, al carrer Alfonso XII. La seva fundació va ser de la iniciativa personal del metge de Segovia Pedro González Velasco. El museu està ubicat en un edifici d'estil clàssic construït pel marquès de Cubas. El rei Alfons XII va inaugurar aquest museu al 1875. El museu està gestionat pel Ministeri d'Educació, Cultura i Esport.
Aquest consta de 24 sales d'exposició, de les quals 22 són permanents i altres dues per a les exposicions temporals. El museu representa les diferents cultures dels 5 continents del món.
# Talla (indumentària)

El terme talla fa referència a l'alçada i el número del calcer. Hi ha una Norma UNE - EN 13402 -1-2-3, Designació de Talles per Teixits. Així mateix, per a les sabates hi ha una Norma UNE 59850: 1998, Calçats: Designació de talles. Característiques fonamentals del sistema continental.

## Vestits

* XS: extra-small ("molt petita"");
* S: small ("petita ");
* M: medium ("mitjana");
* L: large ("gran");
* XL: extra-large ("molt gran");
* XXL: extra-extra-large ("molt molt gran");

## Talles de calçats per home

| USA | UK | EURO |
| 6,5 | 5,5 | 39,0 |
| 7,0 | 6,0 | 40,0 |
| 7,5 | 6,5 | 40,5 |
| 8,0 | 7,0 | 41,0 |
| 8,5 | 7,5 | 42,0 |
| 9,0 | 8,0 | 42,5 |
| 9,5 | 8,5 | 43,0 |
| 10,0 | 9,0 | 44,0 |
| 10,5 | 9,5 | 44,5 |
| 11,0 | 10,0 | 45,0 |
| 11,5 | 10,5 | 45,5 |
| 12,0 | 11,0 | 46,0 |
| 13,0 | 12,0 | 47,5 |
| 14,0 | 13,0 | 48,5 |

## Talles del calcer de dona

| USA | UK | EURO |
| 5,5 | 3,0 | 36,0 |
| 6,0 | 3,5 | 36,5 |
| 6,5 | 4,0 | 37,5 |
| 7,0 | 4,5 | 38,0 |
| 7,5 | 5,0 | 38,5 |
| 8,0 | 5,5 | 39,0 |
| 8,5 | 6,0 | 40,0 |
| 9,0 | 6,5 | 40,5 |
| 9,5 | 7,0 | 41,0 |
| 10,0 | 7,5 | 42,0 |
Viccionari
# Laia Artigas

Laia Artigas (Premià de Mar, 2008) és una actriu catalana. Tot i no tenir experiències anteriors dins del món del cinema, l'any 2017 va ser protagonista de la pel·lícula Estiu 1993, de la cineasta Carla Simón, que va ser proposada als Oscars com a millor pel·lícula de parla no anglesa. Després de la seva aportació a la pel·lícula va participar en la presentació de la producció a diversos festivals cinematogràfics i ha estat mereixedora de diversos premis.
L'any 2023, va protagonitzar el film dramàtic Un sol radiant, estrenat al D'A Film Festival Barcelona. Interpretava el paper de Mila, una nena que intenta mantenir la seva família unida davant una imponent apocalipsi.

## Reconeixements

* 2018 – Premis Gaudí, nominada com millor protagonista femenina

## Referències

* ↑ Aguilar, Joaquim. «Laia Artigas: “la gent em diu que ho faig molt bé i que guanyaré l'Òscar!”». radiopremiademar.org, 05-10-2017. [Consulta: 5 gener 2019].
* ↑ «Laia Artigas: “L'escola m’ajuda a seguir sent la Laia”». Catalunya Religió, 21-10-2017. [Consulta: 5 gener 2019].
* ↑ «Un sol radiant (2023)».
* ↑ «D'A film festival».
* ↑ «Nominades - X Premis Gaudí». academiadelcinema.cat. [Consulta: 5 gener 2019].
# Poway

Poway és una ciutat dels Estats Units a l'estat de Califòrnia. Segons una estimació de gener del 2010 tenia 52.056 habitants.

## Demografia

Segons el cens del 2000, Poway tenia 48.044 habitants, 15.467 habitatges, i 12.868 famílies. La densitat de població era de 473 habitants/km².
Per edats la població es repartia de la següent manera: un 30,7% tenia menys de 18 anys, un 7,1% entre 18 i 24, un 28,1% entre 25 i 44, un 25,5% de 45 a 60 i un 8,6% 65 anys o més.
L'edat mediana era de 37 anys. Per cada 100 dones de 18 o més anys hi havia 93,9 homes.
La renda mediana per habitatge era de 71.708 $ i la renda mediana per família de 77.875 $. Els homes tenien una renda mediana de 53.322 $ mentre que les dones 52.742 $. La renda per capita de la població era de 29.788 $. Entorn del 3,1% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Poway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Poway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Keyes

«Keyes» té aquests significats:
* Keyes (Califòrnia)
* Keyes (Oklahoma)
* Alan Keyes (1950), polític, activista, escriptor i diplomàtic estatunidenc
* London Keyes
* Robert Keyes (ca. 1565-1606), conspirador anglès
* Sidney Keyes (1922-1943), poeta anglès